J. Kvorka, poslanec: (2008-05-21):
Vládny návrh zákona, ktorým sa mení a dopĺňa zákon č. 172/2005 Z. z. o organizácii štátnej  podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a o zmene a doplnení niektorých zákonov  sa mení takto: Čl. III znie: Zákon č. 5/2004 Z. z. o službách zamestnanosti a o zmene a doplnení niektorých zákonov  v znení zákona č. 191/2004 Z. z., zákona č. 365/2004 Z. z., zákona č. 585/2004 Z. z. a zákona č. 573/2005 Z. z., zákona č. 310/2006 Z. z. a zákona č. 693/2006 Z. z., zákona č. 561/2007 Z. z. a zákona č. 139/2008 Z. z. sa mení a dopĺňa takto: 1. V § 8 ods. 1 písm. n) sa slová „ústavnej výchovy“ nahrádzajú slovami „ústavnej starostlivosti“. 2. V § 13 od. 1 písm.  o) znie: „Spolupracovať s partnerstvom podľa § 10.“ 3. V § 16 ods. 6 v prvej a druhej vete sa za slovo „vymenúvajú“ vkladajú slová „a odvolávajú“. 4. V § 22 ods. 7 sa za písm. c) vkladá nové písm. d), ktoré znie: „Ktorému bolo udelené povolenie na prechodný pobyt na účel osobitnej činnosti, ktorou je výskum alebo vývoj, a jeho pedagogická činnosť v pracovnoprávnom vzťahu alebo v obdobnom pracovnom vzťahu nepresiahne 50 kalendárnych dní v kalendárnom roku.“ Doterajšie písmená d) až r) sa označujú ako písmená e) až s). Poznámka pod čiarou odkazu 24b znie: „24b) § 22 ods. 2 zákona č. 48/2002 Z. z. v znení neskorších predpisov. 5. V § 22 ods. 7 sa vypúšťa písm. s). 6. V § 46 ods. 7 v druhej vete sa za slovami „odseku 12“ vypúšťa „čiarka“ a vypúšťajú sa slová „alebo vyplatiť právnická osoba  alebo fyzická osoba“ podľa § 2 ods. 1 písm. m), ak je to súčasťou dohody podľa § 53c. 7. V § 47 sa vypúšťa ods. 6. 8. V § 50c ods. 3 v druhej vete sa za slovo  „vypočítanej“ vkladajú slová „z priemernej mzdy zamestnanca v hospodárstve Slovenskej republiky“. 9. V § 52 ods. 3 sa vypúšťa slovo „kalendárnych“. 10. V § 52 ods. 4 v úvodnej vete sa za slovami „poskytuje obci“ vkladajú slová „alebo rozpočtovej organizácii, alebo príspevkovej organizácii, ktorej zriaďovateľom je obec“ a v ods. 5 sa  za slovo „obci“ vkladajú slová „alebo rozpočtovej organizácii, alebo príspevkovej organizácii, ktorej zriaďovateľom je obec“. 11. V § 52 ods. 6 znie: „Príspevok podľa ods. 5 sa  poskytuje na základe uzatvorenej písomnej dohody medzi úradom a obcou alebo medzi úradom a rozpočtovou organizáciou, alebo príspevkovou organizáciou, ktorej zriaďovateľom je obec na úhradu časti  nákladov, ktoré súvisia s vykonávaním menších obecných služieb pre obec, mesačne najviac vo výške 7 % počas prvých šiestich mesiacov a najviac vo výške 4 % počas ďalších šiestich mesiacov a na úhradu  časti celkovej ceny  práce zamestnanca, ktorý organizuje menšie obecné služby pre obec, mesačne najviac vo výške 3 %  z celkovej ceny práce podľa § 49  ods. 4 vypočítanej z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje na jedného dlhodobo nezamestnaného občana vykonávajúceho menšie obecné služby pre obec.“ 12. V § 52 ods. 7 a 9 sa za slovo „obec“ vkladajú slová  „alebo rozpočtová organizácia, alebo príspevková organizácia, ktorej zriaďovateľom je  obec“ a v ods. 8 písm. g) a h) sa za slovo „obce“ vkladajú slová „alebo rozpočtovej organizácie, alebo príspevkovej organizácie, ktorej zriaďovateľom je  obec“. 13. V § 52a ods. 2 sa vypúšťa slovo „kalendárnych“. 14. V § 52a ods. 3 v prvej vete sa za slovo „zamestnania“ vkladá slovo „mesačne“. 15. V § 52a ods. 5 znie: „Príspevok podľa ods. 4 sa poskytuje na základe uzatvorenej písomnej dohody medzi úradom a právnickou osobou alebo fyzickou osobou podľa ods. 2 na  úhradu  časti nákladov, ktoré súvisia s vykonávaním dobrovoľníckej služby mesačne najviac vo výške 7 %  a na úhradu časti celkovej ceny práce zamestnanca, ktorý organizuje  dobrovoľnícku službu mesačne najviac vo výške 3 % z celkovej ceny práce podľa § 49 ods. 4 vypočítanej z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje na jedného uchádzača o zamestnanie vykonávajúceho dobrovoľnícku službu. 16. V § 53d ods. 2 sa na konci pripája táto veta: „Splnenie podmienky priemernej miery evidovanej nezamestnanosti vypočítanej podľa prvej vety sa nevyžaduje pri podpore vytvárania technologických centier a centier strategických služieb.“ 17. V §  55a ods. 4 sa za slovom „asistent“ vypúšťa „čiarka“ a vypúšťajú sa slová, „ktorý je zamestnancom právnickej osoby alebo fyzickej osoby podľa odseku 5“. 18. V § 56 ods. 1 sa na konci pripája táto veta: „Príspevok sa poskytuje na čiastočnú úhradu nákladov na zriadenie chránenej dielne alebo chráneného pracoviska a na čiastočnú úhradu nákladov na celkovú cenu práce občanov so zdravotným postihnutím.“ 19. V § 56 ods. 4 písm. c) sa slovo „mesačne“ nahrádza slovom „štvrťročne“. 20. V § 57 ods. 1 sa za prvú vetu vkladá nová druhá veta, ktorá znie: „Príspevok sa poskytuje na náklady na zriadenie chránenej dielne alebo chráneného pracoviska a čiastočnú úhradu časti nákladov na príjem zo zárobkovej činnosti občana so zdravotným postihnutím, ktorý začne prevádzkovať alebo vykonávať samostatnú zárobkovú činnosť v chránenej dielni alebo na chránenom pracovisku.“ 21. V § 60 ods. 2 sa v úvodnej vete slovo „zriadenie“ nahrádza slovom „úhradu“. 22. V § 60 ods. 2 písm. f) sa na konci pripájajú tieto slová „vrátane mzdových nákladov“. Tieto náklady sa neuhrádzajú, ak bol zamestnávateľovi poskytnutý príspevok podľa § 56a. 23. V § 60 ods. 6 úvodná veta znie: „Ročná výška príspevku, ktorý poskytuje  úrad, ktorého v územnom obvode  je zriadená chránená dielňa alebo chránené pracovisko je najviac“ a v písmenách a) a b) sa slovo „násobku“ nahrádza slovom „násobok“. 24. V § 60 ods. 7 sa za slovom „štvrťrok“ vkladajú slová „najviac vo výške 25 % zo súm ustanovených v odseku 6“. Odôvodnenie k bodu 1: Navrhovanou zmenou v § 8 ods. 1 písm. n)  sa zosúlaďuje  pojem ústavnej starostlivosti s pojmom používaným v zákone č. 36/2005 Z. z. o rodine  a o zmene a doplnení niektorých zákonov. K bodu 2. Nové znenie písm. o) v § 13 sa navrhuje v nadväznosti  na ustanovenie § 10 ods. 2, podľa ktorého pri realizácii projektov alebo programov Partnerstvo spolupracuje s úradom. K bodu 3. Doplnenie textu v ods. 6 v § 16 sa navrhuje v záujme zabezpečenia jednoznačného  vymedzenia, kto bude zástupcov odborových organizácií a zástupcov zamestnávateľov odvolávať z funkcie členov výboru pre otázky zamestnanosti. Doplnenie nového písm. d) a vypustenie písm. s) z § 22 ods. 7 sa navrhuje z dôvodu, že podľa smernice Rady o osobitnom postupe prijímania štátnych príslušníkov tretích krajín na účely vedeckého výskumu štátni príslušníci tretích krajín, ktorí žiadajú o prijatie na územie členského štátu za účelom výskumného projektu musia byť riešení formou dohody o hosťovaní. Nové znenie odseku v § 52 sa navrhuje z dôvodu spresnenia percentuálnej výšky príspevku poskytovaného právnickej osobe alebo fyzickej osobe na organizovanie dobrovoľníckej služby, a to v členení na úhradu časti nákladov, ktoré súvisia s vykonaním dobrovoľníckej služby. Vypustením textu § 55 ods. 4 sa zabezpečuje pôsobenie pracovného asistenta aj u iných ako vybraných subjektov podľa ods. 5, najmä u fyzickej osoby, ktorý preukazuje alebo vykonáva samostatnú zárobkovú činnosť v chránenej dielni alebo na chránenom pracovisku pre zamestnancov a nezamestnáva žiadnych zamestnancov. K bodu 23 a 24. Úpravou ods. 6 v § 60 sa jednoznačne  ustanovuje, že ide o ročnú výšku príspevku na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov. V ods. 7 v § 60 sa navrhuje výšku príspevku poskytovať najviac vo výške 25 % zo súm ustanovených v ods. 6 vzhľadom na štvrťročnú periodicitu poskytovania tohto príspevku. Zároveň žiadam vyňať bod 33 zo spoločnej správy na osobitné hlasovanie. Ďakujem za  pozornosť a prosím o podporu pozmeňujúceho návrhu. Skončil som, pani podpredsedníčka.